|  |
| --- |
| **Budapest Főváros VII. kerület Erzsébetváros Önkormányzat Képviselő-testülete**  **Nagy Andrea és Devosa Gábor önkormányzati képviselők** |

**M Ó D O S Í T Ó I N D Í T V Á N Y**

**a Pénzügyi és Kerületfejlesztési Bizottság 2025. március 17-ei rendes ülésének 7. napirendi pontjához**

**Tisztelt Bizottság!**

A Pénzügyi és Kerületfejlesztési Bizottság 2025. március 17. napjára meghirdetett rendes ülésének napirendjén szerepel 7. napirendi pontként a *„Javaslat a 2025. évi Nyílászáró Felújítási Pályázat kiírására magánszemélyek részére”* című előterjesztés.

A tavalyi év statisztikai számai a pályázat tekintetében azt mutatták, hogy az 1 és 2 millió forint közötti összegre érkező támogatási igények darabszáma nem haladta meg a 40 db pályázatot, jelentős többség 1 millió forint alatti összegre pályázott. Így az idei évben is valószínűsíthetőleg a pályázatok jelentős többsége az 1 millió forint alatti kategóriába fog tartozni. Azonban semmiképp nem gondoljuk helyénvalónak, hogy nem adjuk meg a lehetőséget annak a néhány pályázónak, aki nagyobb lakás energetikai korszerűsítését kívánja megvalósítani, mivel várhatóan számuk jelentősen csekélyebb lesz.

**Javasoljuk, hogy a Pályázati kiírás III. 6.) és 7.) pontja az alábbiak szerint módosuljon:**

„6.) A ténylegesen kifizethető támogatás mértéke

fa nyílászáró esetén: nem lehet több a Bizottság által megítélt összegnél, sem az elszámolás során benyújtott számla összegének **60%**-**ánál**;

műanyag nyílászáró esetén: nem lehet több a Bizottság által megítélt összegnél, sem az elszámolás során benyújtott számla összegének **40%-ánál**;

7.) Az egy lakásra jutó támogatás mértéke 1 évben maximum **1.500.000 Ft**, azaz egymillió-ötszázezer forint, de fa nyílászáró esetén; legfeljebb a számlával igazolt bekerülési költség **60%-a**, illetve műanyag nyílászáró esetén legfeljebb a számlával igazolt bekerülési költség **40%-a** lehet.”

**Kérjük a Tisztelt Bizottságot, hogy a módosító indítvány megtárgyalni, és az eredetileg kipostázott pályázati kiírás helyett jelen módosító indítványhoz csatolt Pályázati kiírást elfogadni szíveskedjen!**

Budapest, 2025. március 13.

**Nagy Andrea**  **Devosa Gábor**

**Önkormányzati képviselő önkormányzati képviselő**